Document ID: 31995R0693

31995R0693
L 071/52
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 693/95 НА КОМИСИЯТА
от 30 март 1995 година
за изменение на Регламент (ЕИО) № 1756/93 за определяне на правопораждащите факти за селскостопанския обменен курс, прилаган за млякото и млечните продукти
КОМИСИЯ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 3813/92 на Съвета от 28 декември 1992 г. относно отчетната единица и обменните курсове, които следва да се прилагат за целите на Общата селскостопанска политика (1), последно изменен с Регламент (ЕО) № 150/95 (2), и по-специално член 6, параграф 2 от него,
като има предвид, че целта на Регламент (ЕИО) № 1756/93 на Комисията (3), последно изменен с Регламент (ЕО) № 267/95 (4), е да фиксира точно селскостопанския обменен курс, който ще се прилага за всички суми, фиксирани в екю в сектора на млякото и млечните продукти; като има предвид, че Регламент (ЕИО) № 685/69 на Комисията от 14 април 1969 г. относно подробните правила за прилагане за интервенция на пазара на масло и сметана (5), последно изменен с Регламент (ЕО) № 393/94 (6), е отменен и заменен с Регламент (ЕО) № 454/95 на Комисията (7); като има предвид, че съответно препратките в приложението към Регламент (ЕИО) № 1756/93 трябва да бъдат изменени;
като има предвид, че разпоредбите относно валидността на ваучера за помощ съгласно член 2, параграф 1 от Регламент (ЕИО) № 2191/81 на Комисията от 31 юли 1981 г. за предоставяне на помощ за закупуването на масло от институции и организации с нестопанска цел (8) бяха последно изменени с Регламент (ЕО) № 455/95 (9); като има предвид, че правопораждащият факт, свързан с това, следва да се адаптира;
като има предвид, че мерките, предвидени в настоящия регламент, са в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕИО) № 1756/93 се изменя, както следва:
1.
Точка 1 от част Б.I се заменя със следното:
Регламент
Суми, за които се отнася
Селскостопански обменен курс, който се прилага
1. (ЕО) № 454/95
Интервенционна цена за изкупуване
Селскостопанският обменен курс, който се прилага на датата от започването на интервенцията“
2.
Точка 1 от част Б.III се заменя със следното:
Регламент
Суми, за които се отнася
Селскостопански обменен курс, който се прилага
1. (ЕО) № 2191/81
Помощ за закупуване на масло от институции и организации с нестопанска цел, посочени в член 2, параграф 1
Селскостопанският обменен курс, който се прилага от първия ден на първия месец от доставката на ваучера, посочен в член 3, ще се прилага“
3.
Точка 2 от част Д се заменя със следното:
Регламент
Суми, за които се отнася
Селскостопански обменен курс, който се прилага
1. (ЕО) № 454/95
А. Разходи за съхранение, посочени в член 5, параграф 3, втора алинея, букви а) и б)
Селскостопанският обменен курс, който се прилага от датата на започването по смисъла на член 5, параграф 1
Б. Разходи за допълнителен транспорт, посочени в член 7, параграф 2
Селскостопанският обменен курс, който се прилага от датата на започването по смисъла на член 5 параграф 1“
Член 2
Настоящият регламент влиза в сила в деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 март 1995 година.

Labels: 2
3
17
6